text: हमीरपुर: हमीरपुर ज़िले भर में तेज बारिश बारिश से जनजीवन अस्तव्यस्त है. पूरे जिले की रफ्तार रुक गई है. केवल हमीरपुर से नादौन मार्ग ही खुला है. बाकी सारे मार्ग बंद होने के सूचना है. बताया जा रहा है कि शिमला-हमीरपुर मार्ग पर मोरसू पुल के साथ लैंडस्लाइड से आवाजाही बंद हो गई है.यहां भोरंज में झारलोग पंचायत में एक घर में ल्हासा गिर गया है. इससे घर में सो रही दादी लाजो देवी और पोती तनु की मौत हो गई है.